

# REPUBLIKA HRVATSKA

# DUBROVAČKO NERETVANSKA ŽUPANIJA

# O P Ć I N A J A N J I N A

KLASA: 400-01/24-03/05

URBROJ: 2117/06-02-24-5

Janjina, 09. veljače 2024.

DOKUMENTACIJA O NABAVI

ZA PROVEDBU POSTUPKA JEDNOSTAVNE NABAVE RADOVA

Radovi na uređenju centra rive Sreser

Evidencijski broj nabave: JN-17/2024

Janjina, veljače 2024.

SADRŽAJ DOKUMENTACIJE:

 1. OPĆI PODATCI

 2. PODATCI O PREDMETU NABAVE

 3. RAZLOZI ISKLJUČENJA PONUDITELJA

 4. ODREDBE O SPOSOBNOSTI PONUDITELJA

 5. ODREDBE O PONUDI

 6. OSTALE ODREDBE

 7. PRIJEDLOG UGOVORA

Prilog 1.: PONUDBENI LIST

Prilog 2.: TROŠKOVNIK

Prilog 3.: IDEJNO RJEŠENJE

Temeljem Zakona o javnoj nabavi („Narodne novine“ br. 120/16 i br. 114/22) (dalje u tekst: ZJN 2016), a sukladno članku 12. ZJN 2016, Naručitelj nije obvezan provoditi postupke javne nabave propisane Zakonom o javnoj nabavi, obzirom na to da je procijenjena vrijednost nabave za radove manja od 66.360,00 eura bez PDV-a.

**1. OPĆI PODATCI**

**1.1. Podatci o naručitelju**

Naziv i sjedište Naručitelja: Općina Janjina, Janjina 111, 20246 Janjina, OIB: 52759181451

Telefon: 020741369, Telefax: 020741005

Adresa elektroničke pošte: janjina@janjina.hr

Internetska adresa: [www.janjina.hr](http://www.janjina.hr)

1.2. Osoba ili služba zadužena za kontakt

Ime i prezime: Ivana Brkić Javorović

Elektronička pošta: nabava.janjina@gmail.com

Komunikacija i svaka druga razmjena informacija između Naručitelja i gospodarskih subjekata može se obavljati isključivo na hrvatskom jeziku i latiničnom pismu putem elektroničke pošte navedene kontakt osobe.

1.3. Evidencijski broj nabave

JN-17/2024

**1.4. Popis gospodarskih subjekata s kojima je naručitelj u sukobu interesa ili navod da takvi subjekti ne postoje u trenutku objave dokumentacije o nabavi**

Temeljem članka 80. stavka 2. točke 2. ZJN 2016, objavljujemo da postoje gospodarski subjekti s kojima je Naručitelj u sukobu interesa u smislu članka 76. -77. ZJN 2016:

1. ANDIVA j.d.o.o., Vijenac Petrove gore 9, 31000 Osijek, OIB: 31774002546

**1.5. Vrsta postupka nabave**

Postupak jednostavne nabave temeljem članka 7. Pravilnika o jednostavnoj nabavi, Poziv objavljen na službenoj stranici Naručitelja.

**1.6. Procijenjena vrijednost nabave**

60.000,00 eura bez porez na dodanu vrijednost.

**1.7. Vrsta ugovora o nabavi**

Po provedenom postupku jednostavne nabave sklopit će se ugovor o izvođenju radova.

2. PODATCI O PREDMETU NABAVE

**2.1. Opis predmeta nabave**

Predmet nabave su radovi na uređenju centra rive u Sreseru, u skladu s troškovnikom i tehničkim specifikacijama koje su dio troškovnika (Prilog 2.).

**2.2. Opis i oznaka grupe predmeta nabave, ako je predmet nabave podijeljen na grupe**

Predmet nabave nije podijeljen na grupe jer predstavlja jednu tehnički, tehnološki, oblikovno i funkcionalno odredivu cjelinu te je ponuditelj u obvezi ponuditi predmet nabave u cijelosti odnosno ponuda mora obuhvatiti sve stavke troškovnika.

Gospodarski subjekti dužni su nuditi cjelokupan predmet nabave.

**2.3. Objektivni i nediskriminirajući kriteriji ili pravila koja će se primijeniti kako bi se odredilo koje će grupe predmeta nabave biti dodijeljene pojedinom ponuditelju, ako je ograničen broj grupa koje se mogu dodijeliti jednom ponuditelju, ili je sudjelovanje ograničeno samo na jednu ili nekoliko grupa**

Nije primjenjivo.

**2.4. Količina predmeta nabave**

Naručitelj je u predmetnom postupku nabave, s obzirom na vrstu postupka nabave (radovi) i prirode predmeta nabave (izvođenje radova), odredio predviđene (okvirne) količine predmeta nabave. Sva plaćanja imaju se izvršiti sukladno stvarno izvršenim količinama.

Količina predmeta nabave određena je u troškovniku koji se nalazi kao zasebni dokument odnosno prilog ovoj dokumentaciju o nabavi. Količine navedene u troškovniku koriste se za izračun ponude za postupak nabave. Ponuditelj mora ponuditi cjelokupni opseg posla koji se traži u dokumentaciji o nabavi. Ponude koje obuhvaćaju samo dio traženog opsega posla neće se razmatrati i biti će odbijene. Ponuditelj je dužan ponuditi i izvršiti radove sukladno svim uvjetima navedenim u dokumentaciji o nabavi, tehničkim specifikacijama i troškovniku, važećim zakonima i pravilnicima, te pravilima struke.

**2.5. Tehničke specifikacije**

Tehnička specifikacija predmeta nabave, vrsta, kvaliteta i količina u cijelosti je iskazana troškovnikom koji se nalazi u Prilogu 1. ove dokumentacije o nabavi.

**2.6. Kriterij za ocjenu jednakovrijednosti predmeta nabave, ako se upućuje na marku, izvor, patent, itd**

Za sve stavke troškovnika u kojima se uz navedene tehničke specifikacije možebitno traži ili navodi marka, patent, tip ili određeno podrijetlo, ponuditelj može ponuditi „ili jednakovrijedno“ traženom ili navedenom.

Ako se u ovoj dokumentaciji ili troškovniku možebitno traži ili navodi proizvođač/marka/tip robe (proizvoda) dozvoljeno je ponuditi jednakovrijednu robu/proizvod bez obzira je li taj proizvod popraćen izrazom „ili jednakovrijedan“, pri čemu se pod jednakovrijedno podrazumijeva da proizvod ima jednake ili bolje karakteristike kao navedeni, a koje su bitne za ispunjenje predmeta nabave. Kriteriji mjerodavni za ocjenu jednakovrijednosti navedeni su u troškovniku kao minimalne tehničke karakteristike koje mora zadovoljiti jednakovrijedan proizvod.

Ovisno o radu, robi ili usluzi, kao dokument jednakovrijednosti, gospodarski subjekt mora dostaviti dokazno sredstvo o sukladnosti ponuđenog proizvoda sa zahtjevima ili kriterijima utvrđenima u troškovniku ili tehničkim specifikacijama (izvješće o testiranju od tijela za ocjenu sukladnosti ili potvrdu koju izdaje takvo tijelo, odnosno, tehničku dokumentaciju proizvođača), odnosno, ponuditelj je dužan **u ponudi** na zadovoljavajući način naručitelju dokazati, bilo kojim prikladnim sredstvom, što uključuje i sredstva dokazivanja iz članka 213. ZJN 2016, da rad, roba ili usluga koju nudi na jednakovrijedan način zadovoljavaju zahtjeve definirane tehničkim specifikacijama.

Naručitelj neće odbiti ponudu zbog toga što ponuđeni radovi, roba ili usluge nisu u skladu s tehničkim specifikacijama na koje je uputio, ako ponuditelj **u ponudi** na zadovoljavajući način naručitelju dokaže, bilo kojim prikladnim sredstvom, da rad, roba ili usluga koju nudi na jednakovrijedan način zadovoljavaju zahtjeve definirane tehničkim specifikacijama.

**2.7. Troškovnik**

Troškovnik je sastavni dio dokumentacije o nabavi (Prilog 2). Ponuditelj je dužan ispuniti sve stavke troškovnika.

Ponuditelj je dužan ponuditi tj. upisati jedinične cijene i ukupne cijene (zaokružene na dvije decimale) za sve stavke u troškovniku.

Prilikom popunjavanja troškovnika ponuditelj izračunava ukupnu cijenu stavke kao umnožak količine stavke i jedinične cijene stavke. Jedinične cijene stavke i ukupna cijena stavke upisuju se u eurima, bez poreza na dodanu vrijednost.

Ukoliko određenu stavku troškovnika ponuditelj neće naplaćivati, odnosno, ukoliko ju nudi besplatno ili je ista uračunata u cijenu neke druge stavke, ponuditelj je u troškovniku za istu stavku obvezan upisati iznos „0,00“.

Ponuditelj ne smije mijenjati izvorni sadržaj troškovnika, a koji se odnosi na tekstualni opis stavke, jedinicu mjere ili količinu stavke u troškovniku.

Ukoliko ponuditelj promijeni tekstualni opis stavke, jedinicu mjere ili količinu stavke takva ponuda će se odbiti.

**2.8. Mjesto izvršenja ugovora**

Općina Janjina, riva Sreser.

**2.9. Rok početka i završetka izvršenja ugovora**

Ugovor stupa na snagu danom obostranog potpisa ugovornih strana.

Početak radova je na dan uvođenja u posao.

Planirani rok za uvođenje odabranog ponuditelja u posao je u roku 8 dana od obostranog potpisa ugovora.

O uvođenju u posao sastavlja se zapisnik te se isto evidentira u građevinskom dnevniku.

Rok za završetak radova je 60 dana od dana uvođenja Ugovaratelja u posao.

Pod završetkom ugovorenih radova smatra se dan kada je Ugovaratelj izvršio urednu primopredaju radova Naručitelju što se utvrđuje zapisnikom o primopredaji radova koji potpisuju predstavnici Naručitelja, Ugovaratelja i nadzorni inženjer.

Dan završetka radova se upisuje u građevinski dnevnik.

3. RAZLOZI ISKLJUČENJA PONUDITELJA

3.1. Razlozi isključenja ponuditelja

Naručitelj će obvezno iz postupka nabave isključiti gospodarskog subjekta ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako ponuditelj ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana ponuditelja, ako ponuditelj nema poslovni nastan u Republici Hrvatskoj

Iznimno, Naručitelj neće isključiti ponuditelja iz postupka nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja (primjerice u postupku predstečajne nagodbe).

Da bi dokazao nepostojanje ovog razloga za isključenje gospodarski subjekt u ponudi dostavlja

- potvrdu Porezne uprave o stanju duga koja ne smije biti starija od 30 dana računajući od dana slanja Poziva za dostavu ponuda. Potvrda Porezne uprave može biti i u neovjerenoj preslici.

Ako se u državi poslovnog nastana ponuditelja, odnosno državi čiji je osoba državljanin ne izdaju navedeni dokumenti ili ako ne obuhvaćaju sve tražene okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana ponuditelja, odnosno državi čiji je osoba državljanin.

U slučaju zajednice gospodarskih subjekata i/ili sudjelovanja podugovaratelja razloge isključenja dokazuje pojedinačno svaki član zajednice i svaki podugovaratelj.

4. ODREDBE O SPOSOBNOSTI PONUDITELJA

4.1. Sposobnost za obavljanje profesionalne djelatnosti

Gospodarski subjekt mora dokazati upis u sudski, obrtni, strukovni ili drugi odgovarajući registar u državi poslovnog nastana.

U slučaju zajednice gospodarskih subjekata sposobnost za obavljanje profesionalne djelatnosti dokazuje pojedinačno svaki član zajednice.

Ponuditelj dostavlja dokument kojim se dokazuje sposobnost – odgovarajući izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

Izvadak se može dostaviti u neovjerenoj preslici i ne smije biti stariji od 90 dana računajući od dana slanja poziva za dostavu ponude.

**4.2. Uvjeti tehničke i stručne sposobnosti i njihove minimalne razine – POPIS IZVRŠENIH RADOVA**

Gospodarski subjekt mora dokazati da je u godini u kojoj je započeo postupak jednostavne nabave i tijekom pet godina koje prethode toj godini uredno izvršio radove iste ili slične predmetu nabave u visini od 50.000,00 eura bez PDV-a. Vrijednost izvršenih radova mora se odnositi na 1 referenciju iz prije izvršenih ugovora čija vrijednost iznosi najmanje 50.000,00 eura bez PDV-a.

Ukoliko je više gospodarskih subjekata zajedno izvršilo radove (zajednica ponuditelja ili neki drugi oblik, podugovaratelji), u ponudi mora biti jasno naznačeno koje radove i za koju vrijednost je izvršio gospodarski subjekt čija se sposobnost dokazuje tim radovima.

Vrijednost izvršenih radova može biti izražena i u kunama. Preračunavanje vrijednosti iz kuna vršit će se sukladno fiksnom tečaju 7,53450 kuna za 1 euro, a zaokruživati će se na dvije decimale, a sukladno *Zakonu o uvođenju eura kao službene valute u RH.*

Tehnička i stručna sposobnost gospodarskog subjekta iz **poglavlja 4.2.** se dokazuje:

**- Popisom radova** izvršenih u godini u kojoj je započet postupak jednostavne nabave i tijekom pet godina koje prethode toj godini, a koji sadržava predmet (opis) radova, vrijednost radova bez PDV-a, datum završetka radova, mjesto izvođenja radova i naziv duge ugovorne strane sa kontakt podacima.

Naručitelj zadržava pravo provjere istinitosti navoda iz popisa o urednom izvršenju radova.

Dokaz se može dostaviti i u neovjerenoj preslici.

5. ODREDBE O PONUDI

5.1. Sadržaj i način izrade

Ponuda mora sadržavati:

1. POPUNJENI, POTPISAN I OVJEREN PONUDBENI LIST

2. POPUNJENI TROŠKOVNIK

3. DOKUMENTE KOJIMA PONUDITELJ DOKAZUJE DA NE POSTOJE RAZLOZI ISKLJUČENJA

4. TRAŽENE DOKAZE SPOSOBNOSTI

Ponude se izrađuje na hrvatskom jeziku i latiničnom pismu.

Pri izradi ponude ponuditelj se mora pridržavati zahtjeva i uvjeta iz dokumentacije za nabavu.

Pri izradi ponude ponuditelj ne smije mijenjati i nadopunjavati tekst dokumentacije za nabavu.

Varijante ponude nisu dopuštene.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

Trošak pripreme i podnošenja ponude u cijelosti snosi ponuditelj.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

5.2. Način određivanja cijene ponude

Cijena ponude izražava se u eurima.

Cijena ponude piše se brojkama i izražava se u eurima i obuhvaća sve troškove potrebne za uredno izvođenje radova. Jedinične cijene ponude iz troškovnika ostaju nepromijenjene tijekom cijelog trajanja ugovora.

Svi troškovi i popusti moraju biti uračunati u ponuđenim i upisanim jediničnim cijenama u stavkama troškovnika te u cijeni ponude bez poreza na dodanu vrijednost, odnosno sve troškove za rad, materijal, opremu, rad strojeva, transport, pristojbe, poreze, plaće, režije, jamstva, osiguranja, ispitivanje i dokazivanje kvalitete ugrađenog materijala i opreme te izdavanja potvrda o kvaliteti (atesti i sl.), sve prema pravilima struke, pripadajućim zakonima, pravilnicima i ostalim pozitivnim propisima, troškove odvoza i zbrinjavanja svog otpada sa gradilišta na deponije, čišćenje okoline gradilišta u tijeku radova te nakon završetka radova te sve ostale troškove predviđene troškovnikom koji je dio ove dokumentacije o nabavi.

Ukoliko Naručitelj prilikom pregleda ponuda utvrdi računsku pogrešku, Naručitelj će ispraviti računsku pogrešku i o tome odmah obavijestiti ponuditelja čija je ponuda ispravljena te će od ponuditelja zatražiti da

u roku 2 (dva) dana od dana primitka obavijesti potvrdi prihvaćanje ispravke računske pogreške. Ispravci se u ponudi jasno naznačuju.

Naručitelj je obvezan na osnovi rezultata i pregleda ocjena ponuda odbiti ponudu za koju ponuditelj nije prihvatio ispravak računske pogreške.

5.3. Valuta ponude

Valuta ponude je EURO.

**5.4.Kriterij odabira ponude**

Najniža cijena.

Temeljem članka 294. stavka 2. ZJN 2016, Naručitelj uspoređuje cijene ponuda s porezom na dodanu vrijednost.

**5.5. Jezik i pismo na kojem se izrađuje ponuda ili njezin dio**

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu. Sva ostala dokumentacija koja se prilaže uz ponudu mora biti na hrvatskom jeziku. Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj odnosno tzv. internacionalizme, tuđe riječi i prilagođenice.

5.6. Rok valjanost ponude

Rok valjanosti ponude je 30 dana od isteka roka za dostavu ponuda.

Ponuda obvezuje ponuditelja do isteka roka valjanosti ponude, a na zahtjev Naručitelja, ponuditelj može produžiti rok valjanosti svoje ponude.

5.7. Način dostave te datum, vrijeme i mjesto dostave i otvaranja ponuda

Ponuda se dostavlja putem elektroničke pošte na adresu nabava.janjina@gmail.com, zaključno do 16.02.2024. do 10:00 sati.

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

Ponuda dostavljena nakon isteka roka za dostavu ponuda ne upisuje se u Upisnik o zaprimanju ponuda, nego se evidentira kao zakašnjela ponuda te se bez odgode, neotvorena vraća pošiljatelju.

Neće se provoditi javno otvaranje ponuda.

6. OSTALE ODREDBE

**6.1. Podatci o terminu obilaska lokacije ili neposrednog pregleda dokumenata koji potkrepljuju dokumentaciju o nabavi**

Naručitelj preporuča gospodarskim subjektima da prije podnošenja ponude izvrše uvid na lokaciju izvođenja radova za predmet nabave jer u protivnom neće imati pravo na kasnije prigovore pozivajući se da u vrijeme davanja ponude nije bio upoznat s okolnostima vezanim uz lokaciju izvođenja radova, a s tim u vezi niti pravo na izmjenu cijene ponude ili drugu naknadu.

Svim gospodarskim subjektima omogućuje se tijekom postupka, do dana otvaranja ponuda obilazak lokacije, uz prethodni dogovor s kontakt osobom: Antonija Prišlić, adresa elektroničke pošte: nabava.janjina@gmail.com.

6.2. Odredbe koje se odnose na zajednicu gospodarskih subjekata

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa.

Naručitelj ne zahtijeva da zajednica gospodarskih subjekata ima određeni pravni oblik u trenutku dostave ponude, ali može zahtijevati da ima određeni pravni oblik nakon sklapanja ugovora u mjeri u kojoj je to nužno za uredno izvršenje ugovora.

Naručitelj neposredno plaća svakom članu zajednice gospodarskih subjekata za onaj dio ugovora koji je on izvršio, ako zajednica gospodarskih subjekata ne odredi drugačije.

U ponudi zajednice gospodarskih subjekata mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice.

Odgovornost ponuditelja iz zajednice gospodarskih subjekata je solidarna.

*Napomena: Popunjeni ponudbeni list za zajednicu gospodarskih subjekata potpisuju svi članovi zajednice gospodarskih subjekata, u suprotnom oni članovi zajednice koji potpisuju popunjeni ponudbeni list moraju imati ovlaštenje za potpis od ostalih članova zajednice.*

6.3. Podugovaratelji, podugovor i plaćanje

Podugovaratelj je gospodarski subjekt koji za ugovaratelja isporučuje robu, pruža usluge ili izvodi radove koji su neposredno povezani s predmetom nabave.

Gospodarski subjekt koji namjerava dati dio ugovora o nabavi u podugovor obvezan je u ponudi:

- navesti koji dio ugovora namjerava dati u podugovor (predmet ili količina, vrijednost ili postotni udio)

- navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa)

Javni naručitelj će neposredno plaćati podugovaratelju za dio ugovora koji je isti izvršio.

Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

Sudjelovanje podugovaratelja ne utječe na odgovornost ugovaratelja na izvršenje ugovora o nabavi.

Odabrani ponuditelj tijekom izvršenja ugovora može, uz prethodno odobrenje Naručitelja, promijeniti podugovaratelja za onaj dio ugovora koji je prethodno dao u podugovor ili preuzeti izvršenje dijela ugovora o nabavi koji je prethodno dao u podugovor.

Uz zahtjev za promjenu ili uvođenje jednog ili više podugovaratelja odabrani ponuditelj Naručitelju mora dostaviti podatke i dokumente koji su se tražili za podugovaratelja u postupku nabave. Ukoliko se u toku izvršenja ugovora utvrdi da odabrani ponuditelj uvodi novog podugovaratelja neovisno o tome je li prethodno dao dio ugovora o nabavi u podugovor ili ne ili mijenja podugovaratelja bez odobrenja Naručitelja, Naručitelj ima pravo raskinuti ugovor.

6.4. Informacije i dodatna pojašnjenja dokumentacije

Za vrijeme roka za dostavu ponuda gospodarski subjekti mogu zahtijevati objašnjenja i izmjene vezane za dokumentaciju putem elektroničke pošte navedene u točki 1.2. ove dokumentacije o nabavi, a Naručitelj će odgovor dostaviti svim zainteresiranim gospodarskim subjektima putem elektroničke pošte i objavom na službenoj stranici Naručitelja.

Pod uvjetom da je zahtjev dostavljen pravodobno, Naručitelj će odgovor dostaviti najkasnije tijekom drugog dana prije dana u kojem ističe rok za dostavu ponuda. Zahtjev je pravodoban ako je dostavljen Naručitelju najkasnije tijekom četvrtog dana prije dana u kojem ističe rok za dostavu ponuda.

6.5. Izmjena dokumentacije za nabavu

Ako Naručitelj za vrijeme roka za dostavu ponuda mijenja dokumentaciju za nabavu osigurat će dostupnost izmjena svim gospodarskim subjektima, objavom na službenoj stranici na kojoj je objavljen i prvotni poziv.

6.6. Pojašnjenje i upotpunjavanje ponude

Ako su informacije ili dokumentacija koje je trebao dostaviti ponuditelj nepotpuni ili pogrešni ili se takvima čine ili ako nedostaju određeni dokumenti, Naručitelj može u postupku pregleda i ocjene ponuda, poštujući načela jednakog tretmana i transparentnosti, zahtijevati od ponuditelja da dopune, razjasne, upotpune ili dostave nužne informacije ili dokumentaciju u primjerenom roku ne kraćem od tri dana.

Postupanje sukladno stavku 1. ove točke ne smije dovesti do pregovaranja u vezi s kriterijem za odabir ponude ili ponuđenim predmetom nabave.

Ponudbeni list i troškovnik ne smatraju se određenim dokumentima koji nedostaju u smislu ove točke dokumentacije te Naručitelj ne smije zatražiti ponuditelja da iste dostavi tijekom pregleda i ocjene ponuda.

6.7. Provjera ponuditelja

Nakon rangiranja ponuda prema kriteriju za odabir ponude, a prije donošenja Odluke o odabiru, Naručitelj može od najpovoljnijeg ponuditelja s kojim namjerava sklopiti ugovor o nabavi zatražiti dostavu izvornika ili ovjerenih preslika.

Za potrebe dostavljanja dokumenata daje se primjereni rok od 2 dana od dana dostave zahtjeva.

Izvornici ili ovjerene preslike dokumenata ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima gospodarski subjekt mora dokazati da i dalje ispunjava uvjete koje je Naručitelj odredio u postupku nabave.

Ako najpovoljniji gospodarski subjekt u ostavljenom roku ne dostavi sve tražene izvornike ili ovjerene preslike dokumenata, i/ili ne dokaže da i dalje ispunjava određene uvjete, Naručitelj će odbiti njegovu ponudu.

Prije donošenja odluke Naručitelj zadržava pravo provjere dostavljenih dokumenata kod izdavatelja dokumenta, nadležnog tijela ili treće strane koja ima saznanja o relevantnim činjenicama. U slučaju da se provjerom utvrdi da su informacije dostavljene u dokumentima netočne, Naručitelj će odbiti ponudu.

6.8. Razlozi za isključenje ponuditelja

Naručitelj će isključiti ponuditelja:

- ukoliko ne dokaže da ne postoje razlozi isključenja propisani točkom 3.1. ove dokumentacije o nabavi.

6.9. Razlozi za poništenje postupka

Naručitelj će na osnovi rezultata pregleda i ocjene ponuda donijeti odluku o poništenju postupka:

- ako nije pristigla niti jedna ponuda,

- ako nakon pregleda i ocjene ponuda ne preostane niti jedna ponuda koja udovoljava svim traženim uvjetima nabave,

- ako je cijena najpovoljnije ponude veća od procijenjene vrijednosti nabave osim ako Naručitelj ima osigurana sredstva, a cijena najpovoljnije ponude ne prelazi prag za provedbu javne nabave,

- ukoliko su se izmijenile okolnosti ili su postale poznate okolnosti zbog koje bi dovele do neprovođenja postupka ili provođenja sadržajno znatno drugačijeg postupka nabave.

Ukoliko se utvrdi da su informacije dostavljene u dokumentima netočne, Naručitelj će odbiti ponudu.

6.10. Odluka o odabiru/poništenju

Naručitelj će odluku o odabiru ili poništenju donijeti najkasnije u roku 8 dana od dana isteka roka za dostavu ponuda, a objaviti će se na isti način kao i poziv za dostavu ponuda, odnosno objavom na službenoj stranici Naručitelja.

Istekom dana objave smatra se da je odluka dostavljena svim ponuditeljima.

Na odluku o odabiru ili poništenju, žalba nije dopuštena.

6.11. Rok, način i uvjeti plaćanja

Plaćanje unaprijed je isključeno.

Plaćanje ukupne cijene za izvedene radove vršiti će se temeljem računa koje će odabrani ponuditelj izdavati na temelju privremenih mjesečnih situacija i okončane situacije ovjerenih od strane nadzornog inženjera.

Obračun i naplata izvedenih radova obavit će se nakon potpisom prihvaćenih situacija od strane Naručitelja, a sve temeljem jediničnih cijena iz ponudbenog troškovnika i stvarno izvedenih količina radova.

Ugovaratelj će privremene mjesečne situacije ispostaviti do 90% ukupne vrijednosti izvedenih radova po, od nadzornog inženjera ovjerenoj građevinskoj knjizi. Za ostatak od minimalno 10 % ukupne vrijednosti radova, okončana situacija će se ispostaviti po izvršenoj primopredaji radova i završnom obračunu.

Privremene situacije odabrani ponuditelj ispostavlja najkasnije do 5-og u mjesecu za radove izvedene u proteklom mjesecu. Situaciju ovjerava nadzorni inženjer u roku od 5 (pet) dana od dana primitka. Situaciju ovjerenu od strane nadzornog inženjera, Ugovaratelj dostavlja predstavniku Naručitelja. Nesporni dio situacije, predstavnik naručitelja će ovjeriti u roku od 3 (tri) dana od dana ovjere nadzornog inženjera.

Plaćanja će se za nesporni dio situacije vršiti na račun/e najkasnije u roku od 30 kalendarskih dana od dana zaprimanja računa, doznakom na poslovni račun ponuditelja/člana zajednice gospodarskih subjekata, odnosno podugovaratelja.

Odabrani ponuditelj dužan je dostaviti Nadzornom inženjeru građevinsku knjigu na ovjeru do 25-og u tekućem mjesecu, a isti ju je dužan ovjeriti u roku od 5 dana do dana primitka.

Odabrani ponuditelj je obvezan izdati, a Naručitelj zaprimiti i obraditi te izvršiti plaćanje elektroničkog računa i pratećih isprava izdanih sukladno europskoj normi u zakonski propisanom, strukturiranom formatu a sve sukladno Zakon o elektroničkom izdavanju računa u javnoj nabavi (Narodne Novine br. 94/18).

Naručitelj ima pravo prigovora na ispostavljenu privremenu ili okončanu situaciju ako utvrdi nepravilnosti te pozvati Ugovaratelja da uočene nepravilnosti otkloni i objasni. U tom slučaju rok plaćanja počinje teći od dana kada je nadzorni inženjer Naručitelja o otklonjenim uočenim nepravilnostima navedeno provjerio i ovjerio privremenu i/ili okončanu situaciju.

U slučaju da je dio ugovora Ugovaratelj dao u podugovor i s obzirom da se ti radovi neposredno plaćaju podugovaratelju, Ugovaratelj radova mora svojoj situaciji obvezno priložiti račune, odnosno situacije svojih podugovaratelja koje je prethodno potvrdio.

6.12. Izmjene ugovora

Naručitelj smije izmijeniti ugovor tijekom njegova trajanja bez provođenja novog postupka jednostavne nabave na odgovarajući način u skladu s odredbama članaka 315.–320. ZJN 2016.

**6.13. Bitni uvjeti ugovora**

Prijedlog ugovora je sastavni dio dokumentacije o nabavi (dio 7. ove dokumentacije o nabavi).

Nakon provedenog postupka Naručitelj će s odabranim ponuditeljem u skladu s odabranom ponudom i pod uvjetima određenim u dokumentaciji o nabavi sklopiti ugovor o nabavi radova.

Prijedlog ugovora sastavni je dio dokumentacije o nabavi.

Dostavom ponude smatrat će se da je gospodarski subjekt upoznat sa svim odredbama iz prijedloga ugovora, da ih prihvaća u cijelosti i da će postupati u skladu s tim odredbama.

Ponuditelji nisu obvezni dostaviti prijedlog ugovora u sklopu svoje ponude.

Ugovorne strane su dužne potpisati ugovor u roku od 10 (deset) dana od dana dostave odluke o odabiru. U slučaju da odabrani ponuditelj ne ispuni navedenu obvezu, Naručitelj će smatrati kako je ponuditelj odbio potpisati ugovor i da je odustao od svoje ponude te će izvršiti novo rangiranje ponuda prema kriteriju za odabir ne uzimajući u obzir ponudu odabranog ponuditelja te donijeti odluku o odabiru nove najpovoljnije ponude ili ako postoje razlozi poništiti postupak nabave.

7. PRIJEDLOG UGOVORA

Općina Janjina, Janjina 111, 20246 Janjina, OIB: 52759181451 (u daljnjem tekstu: Naručitelj) koju zastupa Vlatko Mratović, općinski načelnik

i

……………………………………………………………………..(u daljnjem tekstu: Ugovaratelj)

sklapaju sljedeći

UGOVOR O IZVOĐENJU RADOVA

na uređenju centra rive Sreser

u Općini Janjina

PREDMET UGOVORA

Članak 1.

(1) Na temelju provedenog postupka jednostavne nabave s namjerom sklapanja Ugovora o jednostavnoj nabavi za predmet nabave radova: Radovi na uređenju centra rive Sreser, evidencijski broj nabave JN–17/2024, Naručitelj je Odlukom od ……….2024. godine, (KLASA:……….., URBROJ: …………), odabrao ponudu ponuditelja ………………. br.…………od ……….. godine kao ekonomski najpovoljniju ponudu.

Članak 2.

(1) Temeljem navedenog, Naručitelj daje, a Ugovaratelj preuzima obvezu, za račun Naručitelja, izvesti radove iz članka 1. ovog Ugovora, a sve prema uvjetima iz dokumentacije o nabavi Naručitelja, odabranoj ponudi Ugovaratelja i ugovornom troškovniku koji je sastavni dio ovog Ugovora.

NAČELA UGOVORA

Članak 3.

(1) Ugovorne strane su dužne pridržavati se načela savjesnosti i poštenja, surađivati radi potpunog i urednog ispunjenja Ugovora i ostvarivanja prava u tim odnosima i suzdržati se od postupaka kojim se može drugome prouzročiti šteta.

(2) Ugovorne strane dužne su u ispunjavanju svojih obveza postupati s pažnjom koja se u pravnom prometu zahtijeva u odgovarajućoj vrsti obveznih odnosa ( pažnja dobrog gospodarstvenika, odnosno pažnja dobrog domaćina).

(3) Ugovaratelj je dužan u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

CIJENA

Članak 4.

(1) Vrijednost Ugovora iz članka 1. ovoga Ugovora je

 …………………… eura bez PDV-a

 PDV 25% ………………….. eura

 Ukupno: …………………… eura s PDV-om

(2) Jedinične cijene iz troškovnika ostaju nepromijenjene tijekom cijelog trajanja Ugovora.

(3) Ugovorena cijena bez poreza na dodanu vrijednost sadržava sve troškove za rad, materijal, opremu, rad strojeva, transport, pristojbe, poreze, plaće, režije, jamstva, osiguranja, ispitivanje i dokazivanje kvalitete ugrađenog materijala i opreme te izdavanja potvrda o kvaliteti (atesti i sl.), sve prema pravilima struke, pripadajućim zakonima, pravilnicima i ostalim pozitivnim propisima, troškove odvoza i zbrinjavanja svog otpada sa gradilišta na deponije, čišćenje okoline gradilišta u tijeku radova te nakon završetka radova te sve ostale troškove predviđene troškovnikom koji je dio ovog Ugovora.

OBVEZE NARUČITELJA

Članak 5.

1) Naručitelj je obvezan:

- sve predradnje od kojih zavisi početak izvođenja radova po ovom Ugovoru dovršiti u toj mjeri da se Ugovaratelju osigura početak izvođenja radova,

- uvesti Ugovaratelja u posao kako bi mogao nesmetano izvoditi sve radove po ovom Ugovoru i dovršiti ih u ugovorenom roku,

- davati Ugovaratelju putem nadzornog inženjera, upisom u građevinski dnevnik sva eventualna objašnjenja i upute koja zatraži,

- plaćati uredno izvedene radove sukladno odredbama ovog Ugovora.

OBVEZE UGOVARATELJA

**Članak 6.**

(1) Ugovaratelj je obvezan radove koji su predmet ovog Ugovora izvesti u skladu s odredbama ovog Ugovora, stručno i kvalitetno, u skladu s pozitivnim pravnim propisima iz područja gradnje te ostalih područja koji se odnose na predmet ovog postupka nabave, važećim tehničkim normativima i standardima, čija je primjena obvezna, u svemu poštujući pravila struke.

(2) Ugovaratelj se obvezuje za cijelo vrijeme izvođenja radova osigurati da pravna osoba ili fizička osoba obrtnik koji će graditi i/ili izvoditi radove na građevini ispunjava uvjete iz Zakona o poslovima i djelatnostima prostornog uređenja i gradnje te ostalim pozitivnim propisima.

(3) Ugovaratelj je obvezan izvoditi radove i ugrađivati materijale i opremu propisane i ugovorene kvalitete i standarda, za što je dužan predočiti odgovarajuće dokaze na zahtjev nadzornog inženjera i/ili (predstavnika) Naručitelja.

(4) Ugovaratelj je obvezan ugrađivati novu, nekorištenu (originalnu) opremu.

(5) Ugovaratelj je dužan omogućiti Naručitelju stalan nadzor nad izvođenjem radova i kontrolu količine, kvalitete i sukladnosti izvedenih radova i ugrađenih materijala i opreme.

(6) Ugovaratelj se obvezuje u cilju dokaza kvalitete materijala, opreme i izvedenih radova, o svom trošku obavljati potrebna prethodna i tekuća ispitivanja po vrsti i obimu predviđenom u važećim standardima te tehničkim normama određenim tehničkim uvjetima. Sva kontrolna ispitivanja provodi Naručitelj o svom trošku, a ukoliko se kontrolnim ispitivanjima utvrdi kakav nedostatak u kvaliteti, trošak provedenog ponovljenog kontrolnog ispitivanja snosi Ugovaratelj.

(7) Ugovaratelj je obvezan sudjelovati na koordinacijama oko izvođenja radova, ukoliko nadzorni inženjer procijeni da su iste potrebne.

(8) Ugovaratelj je obvezan u skladu s važećim propisima voditi i čuvati svu potrebnu i propisanu tehničku, obračunsku dokumentaciju, građevinski dnevnik, građevinsku knjigu te po potrebi drugu dokumentaciju u odnosu na ugrađeni materijal, opremu i uređaje (ukoliko je primjenjivo).

(9) Ugovaratelj je obvezan na svaki zahtjev (predstavnika) Naručitelja dati na uvid građevinski dnevnik/knjige te predati kopiju građevinskog dnevnika/knjige.

(10) Ugovaratelj je obvezan građevinski i drugi otpad koji nastane kao posljedica izvođenja radova zbrinjavati u skladu s važećim propisima te Naručitelj temeljem ovog Ugovora prenosi vlasništvo nad građevnim otpadom na Ugovaratelja.

(11) Ugovaratelj je obvezan pravovremeno poduzimati sve odgovarajuće mjere za zaštitu okoliša te voditi računa da emisije, površinska otjecanja i druga zagađenja od njegovih aktivnosti ne prijeđu vrijednosti određene važećim propisima.

(12) Ugovaratelj je obvezan pravovremeno poduzimati sve odgovarajuće mjere sigurnosti svojih radnika, ostalih ovlaštenih osoba na gradilištu, prolaznika, prometa, građevine, radova, opreme, materijala, susjednih građevina i okoline te se u tom smislu obvezuje pridržavati propisa o zaštiti na radu.

(13) Nakon završetka izvođenja radova Ugovaratelj je dužan, bez odgode s gradilišta ukloniti preostali materijal, opremu i sredstva za rad te privremene objekte izgrađene u okviru pripremnih radova, otpad i slično te dovesti zemljište i/ili okolne građevine/objekte na području gradilišta i na prilazu gradilišta u uredno stanje. Ukoliko Ugovaratelj ne postupi sukladno traženom u ovom stavku Naručitelj će pisanim zahtjevom zatražiti izvršenje u primjerenom roku. Ukoliko Ugovaratelj ne postupi po pisanom zahtjevu Naručitelj je ovlašten povjeriti navedene radove trećoj osobi na trošak Ugovaratelja.

(14) Ugovaratelj je obvezan i pridržavati se svih ostalih obveza koje su navedene u ovom Ugovoru.

**UVJETI PLAĆANJA**

Članak 7.

(1) Plaćanje unaprijed je isključeno.

(2) Plaćanje ukupne cijene za izvedene radove vršiti će se temeljem računa koje će Ugovaratelj izdavati na temelju privremenih mjesečnih situacija i okončane situacije ovjerenih od strane nadzornog inženjera.

(3) Obračun i naplata izvedenih radova obavit će se nakon potpisom prihvaćenih situacija od strane Naručitelja, a sve temeljem jediničnih cijena iz ponudbenog troškovnika i stvarno izvedenih količina radova.

(4) Ugovaratelj će privremene mjesečne situacije ispostaviti do 90% ukupne vrijednosti izvedenih radova po, od nadzornog inženjera ovjerenoj građevinskoj knjizi. Za ostatak od minimalno 10 % ukupne vrijednosti radova, okončana situacija će se ispostaviti po izvršenoj primopredaji radova i završnom obračunu.

(5) Privremene situacije Ugovaratelj ispostavlja najkasnije do 5-og u mjesecu za radove izvedene u proteklom mjesecu. Situaciju na gradilištu ovjerava nadzorni inženjer u roku od 5 (pet) dana od dana primitka. Situaciju ovjerenu od strane nadzornog inženjera, Ugovaratelj dostavlja predstavniku Naručitelja. Nesporni dio situacije, predstavnik naručitelja će ovjeriti u roku od 3 (tri) dana od dana ovjere nadzornog inženjera.

(6) Plaćanja za nesporni dio situacije će se vršiti na račun/e najkasnije u roku od 30 kalendarskih dana od dana zaprimanja računa, doznakom na poslovni račun Ugovaratelja/člana zajednice gospodarskih subjekata, odnosno podugovaratelja.

(7) Naručitelj ima pravo prigovora na ispostavljenu privremenu ili okončanu situaciju ako utvrdi nepravilnosti te pozvati Ugovaratelja da uočene nepravilnosti otkloni i objasni. U tom slučaju rok plaćanja za sporni dio situacije počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

(8) Ugovaratelj je obvezan izdati, a Naručitelj zaprimiti i obraditi te izvršiti plaćanje elektroničkih računa i pratećih isprava izdanih sukladno europskoj normi u zakonski propisanom, strukturiranom formatu, a sve sukladno Zakonu o elektroničkom izdavanju računa u javnoj nabavi (NN 94/18).

(9) U slučaju da je dio ugovora Ugovaratelj dao u podugovor i s obzirom da se ti radovi neposredno plaćaju podugovaratelju, Ugovaratelj radova mora svojoj situaciji obvezno priložiti račune, odnosno situacije svojih podugovaratelja koje je prethodno potvrdio.

(10) Ugovaratelj je dužan dostaviti Nadzornom inženjeru građevinsku knjigu na ovjeru do 25-og u tekućem mjesecu, a isti ju je dužan ovjeriti u roku od 5 dana do dana primitka.

UVOĐENJE U POSAO

**Članak 8.**

(1) Naručitelj se obvezuje predati dokaz o prijavi početka radova i svu raspoloživu dokumentaciju odnosno obaviti potrebne radnje i uvesti Ugovaratelja u posao što će se konstatirati zapisnički i evidentirati upisom u građevinski dnevnik.

(2) Ugovaratelj se obvezuje s izvođenjem radova započeti danom uvođenja u posao.

(3) Naručitelj će odrediti dan uvođenja u posao i pisanim putem, najmanje 5 (pet) dana prije uvođenja u posao, o tome obavijestiti Ugovaratelja koji je dužan zaprimiti posao.

(3) Planirani rok za uvođenje u posao je u roku od 8 dana od obostranog potpisa Ugovora.

(4) Zapisnik o uvođenju u posao je obvezan sastavni dio građevinskog dnevnika. Na datum uvođenja u posao otvara se građevinski dnevnik

ROK IZVOĐENJA RADOVA

Članak 9.

(1) Rok izvođenja radova je najkasnije u roku 60 dana od uvođenja Ugovaratelja u posao.

(2) Pod završetkom ugovorenih radova smatra se dan kada je Ugovaratelj izvršio urednu primopredaju radova Naručitelju što se utvrđuje zapisnikom o primopredaji radova koji potpisuju predstavnici Naručitelja, Ugovaratelja i nadzorni inženjer.

(3) Ukoliko se prilikom primopredaje utvrde određene nepravilnosti u pogledu kvalitete i originalnosti izvedenih radova, Ugovaratelj je iste dužan otkloniti. Nakon otklanjanja utvrđenih nedostataka, ugovorne strane su dužne potpisati primopredajni zapisnik.

(4) Zapisnik o primopredaji potpisuju predstavnik Naručitelja i predstavnik Ugovaratelja.

(5) Nakon potpisivanja zapisnika o primopredaji, primopredaja se smatra uredno izvršenom te je Ugovaratelj ovlašten ispostaviti račun.

Članak 10.

(1) Ugovoreni rok za završetak radova iz članka 9. ovog Ugovora može se produljiti bez posljedica za Ugovaratelja, ako je Ugovaratelj bio spriječen u izvođenju radova u sljedećim slučajevima:

- uslijed nastupa više sile, odnosno nastupa okolnosti čije posljedice Ugovaratelj nije mogao predvidjeti, izbjeći ni ukloniti, u slučajevima u kojima je Ugovaratelj zbog promijenjenih okolnosti, više sile (epidemija, rat, požar većih razmjera, prirodnih nepogoda kao što su poplave, potresi, odroni tla i sl.)

- zbog nepovoljnih vremenskih prilika za izvođenje pojedinih vrsta radova, koje znatno odstupaju od vremenskih prilika za godišnje doba i mjesto izvođenja radova, utvrđene u građevinskom dnevniku i ovjerene od nadzornog inženjera,

- zbog nepredviđenih radova koji se moraju izvesti za koje Ugovaratelj nije znao niti je mogao znati u vrijeme sklapanja Ugovora,

- zastojem izazvanim djelovanjem nadležnih organa, a za koje nije kriv Ugovaratelj i

- uslijed pisanog zahtjeva Naručitelja za prekidom radova.

**Članak 11.**

(1) Razlogom produljenja roka za završetak radova mogu biti samo one okolnosti koje Ugovaratelj nije sam uzrokovao.

(2) Ugovaratelj je zahtjev za produljenje roka završetka radova, zajedno s mišljenjem stručnog nadzora građenja o produljenju roka, dužan podnijeti unutar ugovorenog roka i to u roku od 8 (osam) dana od nastanka razloga/okolnosti za produljenje.

(3) U slučajevima odobrenja zahtjeva Ugovaratelja iz prethodnog stavka Naručitelj i Ugovaratelj utvrđuju da će zaključiti dopunski Ugovor u kojem će se utvrditi novi rok izvršenja radova, a koji ima značaj produljenja prvobitno ugovorenog roka.

(4) U slučaju produljenja roka zbog razloga navedenih u ovom članku Ugovaratelj i Naručitelj neće imati međusobnih potraživanja zbog eventualno nastalih troškova uslijed produljenja ugovorenog roka za završetak radova.

UGOVORNA KAZNA ZBOG KAŠNJENJA

**Članak 12**.

(1) Ukoliko Ugovaratelj svojom krivnjom ne završi radove u ugovorenom roku, Naručitelj ukoliko ostavi Ugovor na snazi, ima pravo Ugovaratelju naplatiti ugovornu kaznu za zakašnjenje.

(2) Ugovorna kazna za zakašnjenje iznosi 2‰ (dva promila) od ugovorene cijene bez PDV-a za svaki dan zakašnjenja, s osnovicom koju čini ugovorena cijena bez PDV-a (neovisno na moguće djelomično ispunjenje i na vrijednost izvedenih radova). Iznos tako određene ugovorne kazne za zakašnjenje ne može prijeći 10% (deset posto) ugovorene cijene radova bez PDV-a.

(3) Ugovorna kazna za zakašnjenje obračunava se do dana završetka radova kako je definirano člankom 9. ovog Ugovora.

(4) Zahtjev za ugovornu kaznu za zakašnjenje može se podnijeti najkasnije do završetka konačnog obračuna.

(5) Naručitelj je ovlašten odbiti iznos ugovorne kazne za zakašnjenje od bilo koje dospjele situacije/računa Ugovaratelja ili iznos podnijeti Ugovaratelju kao poseban račun.

ZAJEDNICA GOSPODARSKIH SUBJEKATA (ukoliko je primjenjivo)

**Članak 13.**

(1) Sukladno ponudi iz članka 1. ovoga Ugovora, ugovorne strane utvrđuju člana/ove zajednice gospodarskih subjekata i radove koje će isti izvesti, kako slijedi:

-

-

(2) Naručitelj ima pravo, bez bilo kakvih štetnih posljedica po sebe, ukoliko jedan od članova zajednice gospodarskih subjekata ne izvršava svoje ugovorne obveze u skladu sa odredbama ovog Ugovora (npr. ne izvodi radove u skladu s dinamičkim planom i sl.), naložiti drugom članu zajednice gospodarskih subjekata preuzimanje i realizaciju dijela posla koji je prema ugovoru pripao članu zajednice gospodarskih subjekata koji ne izvršava svoje ugovorne obveze.

(3) Član zajednice gospodarskih subjekata kojem je naloženo preuzimanje, obvezan je preuzeti predmetne radove u roku 10 (deset) dana od dana zaprimanja naloga Naručitelja i realizirati iste.

(4) Članovi zajednice gospodarskih subjekata, bez obzira na razloge nepoštivanja ugovornih obveza kao i bez obzira na to koji član zajednice gospodarskih subjekata svojom činidbom ili propustom dovodi do nepoštivanja ugovornih obveza, solidarno odgovaraju Naručitelju za izvršenje ugovora, odnosno ispunjenje ugovornih obveza, kao i za štetu nastalu zbog nepoštivanja ugovornih obveza.

(5) Zajednica gospodarskih subjekata odredit će, bez odgode, osobu s kojom će se u ime zajednice odvijati komunikacija s Naručiteljem u svrhu izvršavanja Ugovora.

PODUGOVARATELJI (ukoliko je primjenjivo)

**Članak 14.**

(1) Sukladno ponudi iz članka 1. ovoga Ugovora, ugovorne strane utvrđuju podugovaratelja/e i radove koje će isti izvesti, kako slijedi:

- dio ugovora dan u podugovor (predmet ili količina, vrijednost ili postotni udio)- podatak o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

(2) Ukoliko se u toku izvršenja Ugovora utvrdi da Ugovaratelj uvodi novog podugovaratelja neovisno o tome je li prethodno dao dio ugovora o nabavi u podugovor ili ne ili mijenja podugovaratelja bez odobrenja Naručitelja, Naručitelj ima pravo raskinuti ovaj Ugovor.

(3) Sudjelovanje podugovaratelja ne utječe na odgovornost Ugovararatelja za izvršenje ovog Ugovora.

ŠTETA

**Članak 15.**

(1) Ugovaratelju je zabranjeno pri izvršenju ovog Ugovora nanositi štetu Naručitelju ili trećim osobama.

(2) U smislu odredbe iz prethodnog stavka, Ugovaratelj je dužan pravovremeno poduzimati mjere za sigurnost svojih radnika, ostalih ovlaštenih osoba na gradilištu, prolaznika, prometa, građevine, radova, opreme, materijala, susjednih građevina i okoline.

(3) Za štetu koju Ugovaratelj ili podugovaratelj prouzroči trećim osobama ili Naručitelju, odgovara Ugovaratelj, i on je u slučaju podnošenja odštetnog zahtjeva dužan istu preuzeti i podmiriti te smatrati Naručitelja neodgovornim za nju.

(4) Ako Naručitelj, po bilo kojem osnovu plati ili mu se naplati ova šteta na teret njegovih sredstava, Ugovaratelj ga je dužan obeštetiti za iznos plaćene štete, iznos sudskih i odvjetničkih troškova i za zakonsku zateznu kamatu, a Naručitelj ima pravo namiriti se odbitkom odgovarajućeg iznosa od bilo koje situacije koju je ispostavio Ugovaratelj, odnosno na Naručitelju drugi prihvatljiv način.

(5) Iznimno od odredbe prethodnog stavka, ako Ugovaratelj ne može pristupiti lokaciji radova, bez uzrokovanja štete trećim osobama ili Naručitelju, a Naručitelj mu odobri takav pristup i nastane šteta, istu će snositi Naručitelj u opsegu u kojem je odobrio takav pristup.

STRUČNI NADZOR

**Članak 16.**

(1) Izvođenje radova Naručitelj će nadzirati putem stručnog nadzora nad izvođenjem radova, a Ugovaratelj je dužan omogućiti mu nesmetano provođenje stalnog i svakodnevnog stručnog nadzora.

(2) Nadzorni inženjer koji u ime Naručitelja obavlja stručni nadzor, ima sva prava i obveze u provedbi stručnog nadzora u okviru važećih propisa i ugovora s Naručiteljem, a naročito za cjelovitost i međusobnu usklađenost stručnog nadzora i nadzornih inženjera za pojedinu vrstu radova koji će vršiti stručni nadzor nad izvođenjem radova po ovom Ugovoru.

(3) Upute, nalozi i primjedbe nadzornog inženjera obvezuju Ugovaratelja.

(4) Ugovaratelj će po potrebi od nadzornog inženjera pravovremeno zatražiti sva potrebna objašnjenja za izvođenje radova, u protivnom nema pravo na priznavanje naknade ili troškova zbog samoinicijativnog drugačijeg rješenja u izvođenju radova.

(5) Nadzorni inženjer ima pravo naložiti obustavljanje daljnjeg izvođenja radova i tražiti ispravak ili rušenje pojedinih dijelova, ako se radovi izvode protivno važećim propisima, tehničkim propisima ili standardima.

PRIMOPREDAJA I ZAVRŠNI OBRAČUN

**Članak 17.**

(1) Nakon što utvrdi da su radovi na gradilištu dovršeni u kvalitativnom i kvantitativnom smislu, Ugovaratelj će o tome pisano obavijestiti Naručitelja uz koju obavijest dostavlja pisanu potvrdu nadzornog inženjera, da su izvedeni radovi spremni za primopredaju.

(2) Ugovaratelj je dužan izvršiti primopredaju radova, a ista će se izvršiti najkasnije u roku od 10 dana od dana zaprimanja pisane obavijesti Ugovaratelja o izvedenim radovima na gradilištu.

(3) Zapisnik o primopredaji potpisuju predstavnik Naručitelja, Ugovaratelja i nadzorni inženjer.

(4) Ugovaratelj je obvezan, ukoliko nije ranije, prilikom primopredaje dostaviti Naručitelju:

- ateste, certifikate i jamstvene listove proizvođača isporučene robe

- ostale dokumente sukladno važećim propisima.

(5) Zapisnik sadrži osobito sljedeće podatke:

- da li su radovi izvedeni prema Ugovoru, propisima i pravilima struke;

- odgovara li kvaliteta izvedenih radova ugovorenoj kvaliteti;

- konstataciju o primopredaji dokaza o kvaliteti materijala i radova ;

- ukupnu vrijednost izvedenih radova,

- konačan iznos koji Ugovaratelj može ispostaviti na okončanoj situaciji prema nespornom dijelu obračuna,

- podatak da li su radovi završeni u ugovorenom roku, a ako nije za koliko je rok prekoračen,

- podatke o potraživanjima Naručitelja vezano za ugovornu kaznu i/ili naknadi štete,

- podatke o činjenicama o kojima nije postignuta suglasnost ugovornih strana,

- datum završetka radova i datum primopredaje

(6) Nakon potpisivanja zapisnika o primopredaji, primopredaja se smatra izvršenom te je Ugovaratelj ovlašten ispostaviti okončanu situaciju.

RASKID UGOVORA

**Članak 18.**

(1) Ako se tijekom izvršenja ovog Ugovora Ugovaratelj ne drži uvjeta Ugovora odnosno ne ispuni bilo koju obvezu iz ovog Ugovora, Naručitelj ima pravo tražiti od Ugovaratelja da, u primjerenom roku, otkloni nedostatke ili ispuni obvezu iz ovog Ugovora.

(2) Ukoliko do isteka roka iz stavka 1. ovog članka Ugovaratelj ne postupi po zahtjevu Naručitelja Naručitelj ima pravo raskinuti Ugovor.

(3) Naručitelj ima pravo raskinuti ovaj Ugovor, bez ostavljanja naknadnog roka ukoliko Ugovaratelj:

- ne završi radove u ugovorenom roku;

- ukoliko se u toku izvršenja ugovora utvrdi da Ugovaratelj uvodi novog podugovaratelja neovisno o tome je li prethodno dao dio ugovora o nabavi u podugovor ili ne ili mijenja podugovaratelja bez odobrenja Naručitelja; ili

- postane nelikvidan ili se nad njim otvori stečajni postupak te na drugi način dođe u situaciju da ne može više ispunjavati svoje obveze prema ovom Ugovoru.

(4) Ugovor se smatra raskinutim kada Ugovaratelj primi pismenu obavijest o raskidu Ugovora.

**Članak 19.**

(1) Ugovaratelj ima pravo raskinuti ovaj Ugovor:

- ako Naručitelj u bitnome ne izvršava svoje obveze iz ovog Ugovora

(2) U slučaju raskida ovog Ugovora sukladno prethodnom stavku Naručitelj će platiti Ugovaratelj samo izvedene radove.

OBVEZE UGOVARATELJA U SLUČAJU RASKIDA

**Članak 20.**

(1) U slučaju raskida ovog Ugovora po bilo kojoj osnovi Ugovaratelj je obvezan u primjerenom roku, a najduže u roku od 10 dana:

- osloboditi gradilište od svojih strojeva, materijala i ljudi, te strojeva, materijala i ljudi svojih podugovaratelja

- izvršiti primopredaju svih radova, te predati svu dokumentaciju nadzornom inženjeru i

- zaštititi radove od propadanja i oštećenja na tehnički prikladan i ispravan način.

(2) Ukoliko Ugovaratelj ne izvrši u prethodnom stavku navedene obaveze u za to predviđenim rokovima Naručitelj ima pravo na trošak Ugovaratelja bez potrebe ishođenja odobrenja ukloniti s gradilišta materijal i strojeve Ugovaratelja ili podugovaratelja te ih pohraniti u javno ili drugo skladište na trošak Ugovaratelja, a troškove namiriti iz bilo koje dospjele situacije/računa Ugovaratelja.

**OSTALE ODREDBE**

**Članak 21.**

(1) Naručitelj će po obostranom potpisu ovog Ugovora, bez odgađanja, imenovati osobu/osobe koja će biti predstavnik Naručitelja i u njegovo ime nadgledati izvršenje ovog Ugovora, te o tom imenovanju obavijestiti Ugovaratelja.

(2) Ugovaratelj će po obostranom potpisu ovog Ugovora, bez odgađanja, imenovati osobu/osobe koja će biti predstavnik Ugovaratelja, te o tom imenovanju obavijestiti Naručitelja.

Imenovane osobe iz ovog članka smatraju se ovlaštenim osobama za komunikaciju između ugovornih strana te imenovanja moraju sadržavati i adrese elektroničke pošte predstavnika Naručitelja i Ugovaratelja.

(3) Komunikacija i obavijesti između ugovornih strana moraju biti u pisanom obliku na hrvatskom jeziku i latiničnom pismu, a dostava može uslijediti osobnom dostavom, preporučenim pismom i elektroničkom poštom. Elektronička pošta se smatra dostavljenom kada je zaprimljena na poslužitelju elektroničke pošte.

(4) Ugovorne strane su suglasne da u slučaju potrebe mijenjanja predstavnika ugovornih strana iz ovog članka, svaka ugovorna strana to obavlja samostalno i u najkraćem mogućem roku.

**Članak 22.**

(1) Ugovorne strane suglasne su da će se na izmjene ovog Ugovora na odgovarajući način primjenjivati članci 315.-321. ZJN 2016.

(2) Ugovorne strane suglasne su da za sve što nije regulirano odredbama ovog Ugovora primjenjuju se odredbe ZJN 2016, Zakona o gradnji, Zakona o poslovima i djelatnostima prostornog uređenja i gradnje i ostalih pozitivnih propisa koji uređuju predmetno područje.

(3) Na odgovornost za ispunjenje obveza iz ovog Ugovora na odgovarajući način primjenjuju se odredbe Zakona o obveznim odnosima.

(4) Isključuje se primjena Posebnih uzanci u građenju.

**Članak 23.**

(1) Naručitelj i Ugovaratelj sporazumni su da se svi sporovi koji proisteknu iz ovog Ugovora prvenstveno rješavaju međusobnim dogovorom.

(2) U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju nadležnost stvarno nadležnog suda za mjesto sjedišta Naručitelja.

**Članak 24.**

(1) Odredbe ovog Ugovora mogu se mijenjati isključivo suglasnom voljom ugovornih strana u pisanoj formi.

**Članak 25.**

(1) Ovaj Ugovor načinjen je u 5 (pet) istovjetnih primjerka, od kojih 3 (tri) primjeraka pripadaju Naručitelju, a 2 (dva) primjerka pripadaju Ugovaratelju.

 Mjesto i datum: Mjesto i datum:

 \_\_\_\_\_\_\_\_\_\_\_\_\_\_\_\_\_ 2024. Janjina, 2024.

ZA UGOVARATELJA: ZA NARUČITELJA:

 Općina Janjina

 općinski načelnik

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vlatko Mratović